Ежы Путрамант

thumb|right|Магіла Путраманта
**Ежы (Юры) Путрамант**, **Путрамент** (; 14 лістапада 1910, Мінск — 23 чэрвеня 1986, Варшава) — польскі пісьменнік і грамадскі дзеяч. Лаўрэат Дзяржаўнай прэміі ПНР (1953, 1955, 1964). Кавалер ордэна «Будаўнік Народнай Польшчы» (1974).

## Біяграфічны нарыс 
З сям'я асадніка, які з 1920-х трымаў фальварак Банева ў ваколіцах Дакудава. Скончыў Дзяржаўную гiмназiю iм. Караля Хадкевiча ў Лідзе (1929, вучыўся з 1925), філалагічны факультэт Універсітэта Стэфана Баторыя (1934). У час 2-й сусветнай вайны (1939—1945) — адзін с арганізатараў Саюза польскіх патрыётаў у СССР і 1-ай арміі Войска Польскага. З 1944 член Польскай рабочай партыі, з 1948 член ПОРП, з 1964 член ЦК ПОРП. Быў паслом ПНР у Швейцарыі (1945—1947) і Францыі (1947—1950). Сакратар Саюза пісьменнікаў ПНР (1960-я).

## Творчасць 
Выступае ў друку з 1932 года. Аўтар раманаў «Рэчаіснасць» (*Rzeczywistość* 1947), «Верасень» (*Wrzesień* 1951), «Ростані» (*Rozstaje* 1954), «Ноеў каўчэг» (*Arka Noego* 1961), «Пасынкі» (*Pasierbowie* 1963), «Малаверныя» (*Małowierni* 1967), «Дзік» (*Odyniec* 1964), «Пушча» (1966), «Болдын» (1969). Выступаў як навеліст (зборнік «Святая куля», *Święta kulo* 1946, і інш.), публіцыст, пісаў нарысы. Яну належыць кніга ўспамінаў «Паўвека» (*Pół wieku* т. 1-4, 1961—1970), у т.л. пра Ліду 1930-х і лідскую гімназію. Для творчасці Ежы Путрамента характэрныя вастрыня праблематыкі, драматызм канфліктаў і дынамічнасць падзей, схільнасць да палемічнай завостранасці.

Быў знаёмы з М. Танкам, высока ацаніў яго творчасць, Ч. Мілашам. Першы перакладчык на польскую мову твораў М. Танка.

## Творы 
### Паэзія 
* 1934 — *Wczoraj powrót*
* 1937 — *Droga leśna*
* 1944 — *Wojna i wiosna*
* 1951 — *Wiersze wybrane*

### Проза 
* 1936 — *Struktura nowel Prusa*
* 1946 — *Święta kulo*
* 1947 — *Rzeczywistość*
* 1951 — *Wrzesień*
* 1952 — *Notatnik chiński*
* 1953 — *Od Wołgi do Wisły*
* 1954 — *Rozstaje*
* 1955 — *Trzy powroty*
* 1956 — *Notatki polemiczne*
* 1956 — *Dwa łyki Ameryki*
* 1956 — *Wakacje*
* 1957 — *Wypadek w Krasnymstawie*
* 1957 — *Trzynasty z Wesołka*
* 1958 — *Strachy w Biesalu*
* 1959 — *Kronika obyczajów*
* 1959 — *Fiołki w Neapolu*
* 1961 — *Arka Noego*
* 1961 — *Arkadia*
* 1961 — *Chińszczyzna*
* 1961 — *Pół wieku, t. I*
* 1961 — *Pół wieku, t. II*
* 1963 — *Cztery strony świata*
* 1963 — *Pasierbowie*
* 1964 — *Odyniec*
* 1966 — *Puszcza*
* 1967 — *Małowierni*
* 1969 — *Bołdyn*

## Беларускія пераклады 
На беларускую мову творы Путраманта перакладалі М. Танк.

## Літаратура 
* *Сліўкін В.* Найстаражытнейшыя пасяленьні Лідчыны // Лідскі летапісац № 6;
* *Каўка А.* Недыпламатычныя нататкі: Польскі дзёньнік беларуса // Дзеяслоў № 24;
* *Горский И. К.* Творческий путь Е. Путрамента // Современная польская литература. — М.: 1953;
* *Wisłowska М.* Putrament, Warsz., 1966.
* 

## Спасылкі 
* *Урбановіч У.* Ежы Путрамант. 100 год з дня нараджэння
* Путрамант Ежы. Паўвеку. Пераклад з польскай Станіслава Судніка
* Путрамант Ежы. Паўвеку. Вайна. Пераклад з польскай Станіслава Судніка

Катэгорыя:Польскамоўныя пісьменнікі
Катэгорыя:Польскамоўныя паэты
Катэгорыя:Паэты Польшчы
Катэгорыя:Пісьменнікі Польшчы
Катэгорыя:Перакладчыкі на польскую мову